1959 m. Šakių rajono gyventojų surašymas
1959 metų Šakių rajono gyventojų surašymas vyko 1959 m. sausio 15 d. kaip 1959 m. Lietuvos gyventojų surašymo dalis. Rajone buvo surašyta 48,6 tūkst. gyventojų (1970 m. rajono ribose). Išsamūs surašymo rezultatai buvo paskelbti 1974 ir 1975 m. kartu su 1970 m. surašymo rezultatais, todėl išsamios 1959 m. rajonų ataskaitos pateiktos pagal 1970 m. administracinę-teritorinę būklę. Pateikiamame sąraše vietovardžių rašyba palikta autentiška, nebūtinai sutampanti su dabartine. Per laiką tarp 1959 ir 1970 m. surašymų vyko intensyvus rajonų stambinimas (vietoje 83 rajonų liko 44), dėl to 1970 m. būklė tik iš dalies atitiko buvusiąją surašymo metu. Pastarajai artimiausia padėtis aprašyta II administracinio-teritorinio suskirstymo žinyne.